VIIENDA KOOSSEISU

OTSUS

Haapsalu,			29. juuni 2007 nr 136

Mitteeluruumi mõttelise osa võõrandamine
(Karja tn 10, Haapsalu)

Mary-Liis Kaabel on esitanud Haapsalu Linnavalitsusele avalduse, millega soovib saada linnavalitsuse nõusolekut Karja tn 10 asuva kaasomandis oleva mitteeluruumi omandamiseks. Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 15.3, kohaliku omavalitsuse korralduse seaduse § 6 lg 3 p 1, § 22 lg 1 p 37, § 34 lg 3, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1. Võõrandada Karja tn 10, Haapsalu, asuva elumaja pööningul olevast mitteeluruumist Haapsalu linnale kuuluv mõtteline osa kaasomandist kaasomanik Mary-Liis Kaabel`ile (elukoht Metsa 49-30, 90505 Haapsalu).

2. Linnavalitsusel alustada läbirääkimisi mõttelise osa võõrandamiseks ja teha vajalikud toimingud.

3. Võõrandamise hinna läbirääkimistel arvestada üldisi turuhindasid.

3. Linnavalitsusel järgida osa võõrandamisel põhimõtet, et võõrandamisest saadavad vahendid suunata Karja tn 10 elumaja üldiseks korrastamiseks.

4. Otsus teha teatavaks Mary-Liis Kaabel`ile (Metsa 49-30, 90505 Haapsalu).

5. Otsus jõustub teatavakstegemisega.

6. Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Mitteeluruumi mõttelise osa võõrandamine (Karja tn 10, Haapsalu)”

Kinnistu Karja tn 10, Haapsalu omanikud:
osaühing Tootem Mix, mitteeluruum nr 1, 709/2454 mõttelist osa kinnistust;
Leida Alasi, eluruum nr 2, 335/2454 mõttelist osa kinnistust;
Haapsalu Linn, eluruum nr 3, 521/2454 mõttelist osa kinnistust;
Mari-Liis Kaabel, eluruum nr 4, 221/2454 mõttelist osa kinnistust;
Haapsalu Linn, eluruum nr 5, 668/2454 mõttelist osa kinnistust.

Soovitav mitteeluruum asub Karja tn 10 pööningul ning ei ole kellegi kasutuses. Mary-Liis Kaabel`ile kuuluv korteriomand on kasutamata mitteeluruumi vahetusläheduses ning loogiliselt peaks kuuluma antud korteriomandi koosseisu. Teistel korteriomandi omanikel puudub ka juurdepääs nimetatud kasutamata ruumile.

Linnavalitsus teeb ettepaneku eelnõu otsusena vastu võtta.

Märt Maiste
Aselinnapea